Henry Laks

Henry Laks (7. jaanuar 1961 – 10. mai 2023) oli Eesti laulja, kunstnik ja luuletaja. 

Ta lõpetas Tallinna 37. Keskkooli, kus oli õppinud matemaatika süvaõppega klassis. Asus õppima Eesti NSV Riiklikus Kunstiinstituudis arhitektuuri, kuid pärast teist õppeaastat läks üle nahakunsti erialale ja kõrgkooli lõpetas 1985. aastal.https://www.artun.ee/nahakunst-aksessuaari-ja-koitedisain/ 

Ta töötas Martna koolis kehalise kasvatuse ja joonistamise õpetajana, hiljem Kuusalu Keskkoolis kunstiõpetuse õpetajana.Henry Laks, kunstikommuun, Henry mitte omas elemendis. Õhtuleht, 6. aprill 2001.

Henry Laks on maetud Tallinna Metsakalmistule, mitme tuntud muusiku naabrusse.

Looming
Keskkooli ajal laulis Henry Laks punkansamblis Pelikan (bassi mängis Elmo Nüganen, kitarri Arvo Lall, trumme Indrek Saul). Henry Laks osales veel ansamblites Reval (koos Raoul Kurvitsaga), Zaltus Lumel, Kuues Meel, Henry Laks Band, Seitsmes Meel, Toora, lühikest aega ka ansamblis In Spe.Henry Laks hoiab elust kinni. Kroonika, 20. veebruar 2011. Ta tegi viljakat koostööd helilooja Alo Mattiiseniga, hiljem esines peamiselt sooloprojektidega.Henry Laks. ruja.ee. 

Henry Laksil on ilmunud kolm luulekogu: "Omal viisil" (Huma 1998), "Ilmaratas" (Henry Laks 1991) ja "Märk" (Henry Laks 2007). Ta tegeles ka maalimisega, on kujundanud enda luulekogud illustratsioonidega ja kasutanud kõigil enda plaatidel maale ja graafikat.Henry Laks: lood ja valik luuletusi. Tampere Maja. 

Tuntumad laulud: "Salaja", "Tule kui leebe tuul", "Kevadele", "Hoia mu poole", "Ilmaratas" (esitati 2019. aasta üldlaulupeol)Henry Laks. Ilmaratas., "Õpetaja" jt. Konkursil "Eurolaul 1994" esines ta lauluga "Lähedus".

Diskograafia
"Seitsmes Meel" (1988, MC)
"Tule kui leebe tuul" (1996, CD)
"Hoia mu poole" (1996, CD)
"Läbi aja" (2000, CD MC)
"Märk" (2007, CD)
"Ööst saab pikem päev" (2012)
Henry Laks, Eesti Kullafond (2015 3xCD)
"Kuulen Su häält" (2018, CD)
"Seitsmes Meel" (2024, LP)

Isiklikku
Tal on pojad Joonas ja Rasmus.Henry Laks laulab lendoravate kaitseks.

Kooliaastatel tegeles ta kergejõustiku, eelkõige kümnevõistlusega, kusjuures lemmikalaks oli kettaheide. Tõkkejooksus tuli ka korra Tallinna meistriks. Üliõpilaspõlves tegeles karatega ja tuli meeskondlikult Eesti meistriks, individuaalselt oli parim saavutus meistrivõistlustel 2. koht. 

2004. aastal sattus ta kontserdilt koju sõites roolijoodiku süül ränka liiklusõnnetusse ja oli seejärel pikka aega haige. Oli oht jääda ratastooli, ent endise sportlasenaPühapäev stereoraadios. Henry Laks ja Alo Mattiisen. arhiiv.err.ee, 15. juuli 1989 suutis Henry Laks kolm aastat pärast õnnetust siiski taas jalgadele tõusta.Henry Laks elust pärast autoõnnetust: mulle ei meeldi viriseda. err.ee, 30. juuli 2015

Viited

Välislingid


 	Ansambel Zaltus Lumel, laulja Henry Laks. Tartu levimuusikapäevad 84. Eesti Teatri- ja Muusikamuuseum.
 Tule kui leebe tuul. Henry Laks.
 Henry Laks unistab Eesti karatemeistri tiitlist. Õhtuleht, 7. november 2000.
 Henry Laks laulab inimesed valgusesse. Kultuur ja Elu, aprill 2003.
 Henry Laks: Olles kahe jalaga maas, olen ma üsna paigas. kuma.ee, aprill 2013.
 Kui Laksab: puhas sport ..... KesKus, november 2018.
 Henry Laks - Ilmaratas 4K (Laulupidu 2019). Youtube.
 Henry Laksi poeg Joonas isa kadumisest: uudis on see, et uudist ei olnud. Postimees, 6. detsember 2021.

Kategooria:Eesti lauljad
Kategooria:Eesti Kunstiakadeemia vilistlased
Kategooria:Metsakalmistule maetud
Kategooria:Sündinud 1961
Kategooria:Surnud 2023